সিনেদুনিয়ায় এখন একটাই নাম - 'বাহুবলী ২'। প্রথম পার্ট তো বক্স অফিসে বাজিমাত করেইছিল। আর ইতিমধ্যেই দ্বিতীয় অর্থাৎ শেষ পর্বে দর্শকদের প্রত্যাশাকে রীতিমতো ছাপিয়ে গিয়েছে রাজামৌলির 'বাহুবলী'। চোখ ধাঁধানো সেট, গ্রাফিক্স, অভিনয় সব দিক থেকেই মোটামুটি ফুল মার্কস পেয়ে উত্তীর্ণ 'বাহুবলী ২'। আর বক্স অফিসের কথা না হয় ছেড়েই দিলাম। হাজার পেরিয়ে এখন পনেরশো কোটির দিকে এগোচ্ছে সিনেমা। রমরমিয়ে চলছে সিনেমাটি। তবে এবার 'বাহুবলী'র এই অজানা বিষয়টি জানলে, রীতিমতো চমকে যাবেন আপনি।
'জয় মাহিষমতী।' যে বা যারা এখনও বাহুবলীর কোনও অংশই দেখেননি, তারাও কিন্তু এই নামটার সঙ্গে পরিচিত। এস এস রাজামৌলির এই ছবির গোটা গল্প জুড়েই রয়েছে মাহিষমতী সাম্রাজ্য। তবে আপনি কি জানেন এই মাহিষমতী সাম্রাজ্য কোনও কাল্পনিক সাম্রাজ্য নয়।
আরও পড়ুন
জানা গেল ‘বাহুবলী টু’-এর শিশুটির আসল পরিচয়
বাহুবলী টু প্রাপ্তবয়স্কদের ছবি, সিদ্ধান্ত সিঙ্গাপুরে
কী, বিশ্বাস হচ্ছে না? হ্যাঁ, ঠিকই শুনেছেন। মাহিষমতী সাম্রাজ্য কোনও কাল্পনিক সাম্রাজ্য নয়। বাস্তবিক অস্তিত্ব রয়েছে এই সাম্রাজ্যের। গুগলে গিয়ে মাহিষমতী লিখলেই জানতে পেরে যাবেন এই সাম্রাজ্যের ইতিবৃত্ত। উইকিপিডিয়াতে বিস্তারিত বিবরণ রয়েছে এই সাম্রাজ্যের।

মধ্যপ্রদেশের নর্মদা নদীর ধারেই রয়েছে মাহিষমতী। বিভিন্ন প্রাচীন পুঁথিতেই এই সাম্রাজ্যের বর্ণনা পাওয়া যায়। ইতিহাস অনুযায়ী, অবন্তী সাম্রাজ্যের রাজধানী ছিল মাহিষমতী। পরবর্তীকালে অনুপা সাম্রাজ্যের রাজধানী রূপে পরিচিতি পায় মাহিষমতী। অবন্তী সাম্রাজ্যের দুটি শক্তিকেন্দ্র ছিল। উত্তরে উজ্জয়িনী এবং দক্ষিণে মাহিষমতী। মহাভারতের অনুশাসন পর্বেও এই সাম্রাজ্যের কথা উল্লেখ রয়েছে। শুধু তাই নয়, শোনা যায়, রাবণও এক সময় এই সাম্রাজ্য আক্রমণ করেছিলেন।
হরিবংশের ইতিহাসে অনুযায়ী রাজা মাহিশমতের হাত ধরে এই সাম্রাজ্য প্রথম তৈরি হয়। তবে এই নিয়ে বেশ কিছু জল্পনা রয়েছে। অনেকের মতে এই সাম্রাজ্যের প্রতিষ্ঠাতা ছিলেন মুচুকুন্দা। মাহিষমতী বর্তমানে মহেশ্বরা নামে পরিচিত এবং মাহেশ্বরী শাড়ির জন্য বিখ্যাত এই এলাকা।